Lav et referat af nedenstående tekst:

Tekst:
Mandag aften klokken 21.49 fik Nordjyllands Beredskab en melding om, at der var brand i en villa i Børglum. Da beredskabet ankom, var stuehus og værksted fuldstændig overtændt, og politiet frygtede at husets beboer, en 63-årig mand, befandt sig i huset. Ilden havde hærget huset så meget, at faren for at taget ville styrte ned, var for stor til, at røgdykkerne kunne sendes ind. Derfor blev der tilkaldt en kranvogn fra beredskabet i Thisted, som løftede taget af huset. Klokken 01.30 blev røgdykkerne sendt ind, men de fandt ingen personer i huset. Men i det samme kom manden og meldte sig selv til politiet på stedet. - Vi var bekymrede for, om husets ejer var derinde. Men så kommer han gående ned ad gaden og fortæller, at han selv har antændt både hus og malerværksted, siger vagtchef Jess Falberg fra Nordjyllands Politi. Manden blev taget med til afhøring på politistationen, og han er også blevet undersøgt af en retsmediciner for at sikre eventuelle spor fra ildspåsættelsen. - Det er uvist, hvorfor han har gjort det, men det vil en grundig afhøring formentlig klarlægge. Men det er nok noget økonomisk, siger Jess Falberg. Nordjyllands Beredskab afsluttede deres arbejde på stedet omkring klokken 05.30 tirsdag morgen.

Referat:
Imens brandvæsenet forsøgte at få kontrol med flammerne, kom husets ejer gående hen mod det brændende hus og meldte sig selv til politiet.